Λοιπόν, αυτό είναι το πρώτο γήπεδο στην κομητεία του Λος Άντζελες
που επέτρεψε να παίζουν εδώ Αφροαμερικανοί.
Θα δώσω το μικρόφωνο σε κάποιον άλλον.
Υπήρξε κάποιο ξεχωριστό άτομο που σε ενέπνευσε;
Μια μεγάλη πηγή έμπνευσης για εμένα είναι
ο γνωστός σε όλους Τάιγκερ Γουντς. Τον ξέρετε;
-Ναι. -Τον έβλεπα. Ξεκίνησα το γκολφ το '97.
Ξέρετε τι έγινε τον Απρίλιο του '97;
-Το θυμάται κανείς; -Ναι.
Ορίστε, μια ιστορική νίκη!
Το Μάστερς του '97 με ενέπνευσε πολύ.
Όλοι ένιωθαν δέος μπροστά σ' αυτόν τον Τάιγκερ Γουντς.
Έβλεπα ότι ο τύπος έχει το ίδιο χρώμα δέρματος μ' εμένα.
Η Αμερική έχει φυλετικό ζήτημα.
Αυτό είναι πάντα το εμπόδιο στην Αμερική.
Το καλύτερο στο γκολφ είναι πως αν τελειώσεις με 66 βολές,
δεν μπορούν να σε διώξουν.
Το μόνο εμπόδιο μπροστά σου είναι οι βολές που κάνεις.
Αυτό που πέτυχε ο Τάιγκερ είναι ο κόσμος να βλέπει πέρα απ' αυτό,
απλώς γιατί ήταν τόσο τρανός.
Ο Τάιγκερ πήρε το Μάστερς. Το είδα και είπα "Θέλω να είμαι σαν αυτόν".
Ο Τάιγκερ Γουντς λέει "Μην απογοητεύεσαι, γίνε καλύτερος".
Αμήν. Αυτό τα διορθώνει όλα στο γκολφ.
-Παίξε καλύτερα. -Ναι.
Παίζω γκολφ εξαιτίας του Τάιγκερ.
Άνοιξε ένα μονοπάτι για τόσα παιδιά
που δεν θα είχαν σκεφτεί να παίξουν γκολφ.
ΠΡΩΤΑΘΛΗΜΑ PGA, 2020
Δεν υπάρχει καλύτερη βολή.
Ο Κόλιν Μορικάουα είναι η προέκταση της επιτυχίας του Τάιγκερ Γουντς.
Το νέο αστέρι του γκολφ.
Ο Κόλιν Μορικάουα είναι ο πρωταθλητής του PGA.
Στα 25 του, ήδη είναι από τους καλύτερους παίκτες.
Μια άψογη επίδοση στο ντεμπούτο του στο Αμερικανικό Όπεν.
Νίκη σε δύο Major τουρνουά στα δύο πρώτα χρόνια του.
Δείχνει να έχει μια απόλυτη συγκέντρωση που θυμίζει τον Τάιγκερ.
Ο Τόνι και ο Κόλιν, να το μέλλον του γκολφ.
Απλώς έχουν πολύ διαφορετικό στιλ.
Ωραίος είσαι, φίλε.
Ο Τόνι Φίναου είναι ο απόλυτος οικογενειάρχης
τον οποίο όλοι στηρίζουν κάθε βδομάδα.
Όμως, δεν έχει νίκη σε Major πρωτάθλημα, μόνο δύο στο Τουρνουά PGA.
Ο Τόνι Φίναου δεν έχει τις νίκες που αντιστοιχούν στο πώς παίζει.
Οι καλύτεροι γκόλφερ είναι λίγο εγωιστές. Δηλαδή, εξαλείφουν τους περισπασμούς.
Και ο Τόνι έχει πολλούς περισπασμούς.
ΟΙ ΓΚΟΛΦΕΡ
ΜΗΝ ΑΠΟΓΟΗΤΕΥΕΣΑΙ, ΓΙΝΕ ΚΑΛΥΤΕΡΟΣ
ΣΟΛΤ ΛΕΪΚ ΣΙΤΙ, ΓΙΟΥΤΑ
Σχεδόν έτοιμο.
Δοκιμή, παρακαλώ. Ελπίζω να είναι αντάξια της διαφήμισης.
Πώς είναι;
Μούρλια.
Πώς είναι, Νιν; Οχτώ; Εννιά; Δέκα;
Οχτώ;
Οκτώ!
Είπε μόνο οχτώ. Έλα, ρε κοπελιά.
-Πάλι καλό είναι. -Εγώ λέω δέκα.
-Νιν, θα φας; -Για πες.
Δεν ξέρω για το απλό, αλλά μ' άρεσε αυτό με τη Nutella.
-Δέκα! -Δέκα, Τον;
Μπορείς να είσαι σπουδαίος γκόλφερ και μαζί, σπουδαίος σύζυγος και πατέρας.
Δύσκολα το εξισορροπείς όλα, αλλά γιατί να μην τα έχω και τα δύο;
-Πες αντίο. -Αντίο.
Ο Τόνι έχει καταβολές από τη Σαμόα και την Τόνγκα.
Εγώ είμαι βέρα Σαμοανή.
Η οικογένεια είναι το θεμέλιο του πολιτισμού μας.
Έλα, φίλε.
Ταξιδεύω με τους δικούς μου σχεδόν κάθε βδομάδα.
Την έφαγες!
Είναι ωραία, γιατί έχω έναν σύζυγο που έρχεται σπίτι μετά από κάθε μέρα.
Όχι!
Παραλίγο!
-Ποτέ δεν ήταν τόσο κοντά. -Είσαι κακός.
Καλή προσπάθεια.
Φέτος έχασα τον μπαμπά μου.
Αυτό μας ώθησε ως οικογένεια να ταξιδεύουμε μαζί.
Δυστυχώς, ο μπαμπάς της γυναίκας μου πέθανε πέρσι,
οπότε ήθελα να της σταθώ.
Αυτό θα συνέβαινε μόνο αν ταξίδευαν μαζί μου.
Υπήρξε μια φοβερή εμπειρία για την οικογένειά μας να είμαστε μαζί.
Είχα μια καλή καριέρα ως εδώ
και μπορώ να φροντίζω τις ανάγκες της οικογένειάς μας.
Μπαμπά, έχεις εδώ το Παγκόσμιο Εφήβων;
-Ή το έχει ο παππούς; -Μάλλον ο παππούς.
Πλέον εστιάζω πιο πολύ στο να κερδίζω τουρνουά γκολφ
από την επιπλέον πίεση να είμαι καλά οικονομικά, να τους φροντίζω.
Αυτό γινόταν πιο πολύ όταν ξεκινούσα,
όταν ζούσα στο αμάξι, τέτοια πράγματα στο ξεκίνημα.
Όταν παντρεύτηκα, ήταν δύσκολο.
Δεν περίμεναν από ένα παιδί που μεγάλωσε πάμφτωχο στη Γιούτα
να φτάσει στο Τουρνουά PGA. Κλασική ιστορία αουτσάιντερ.
Ο Τόνι δεν μεγάλωσε με πλούτη.
Οι γονείς του είχαν εφτά παιδιά.
Μεγάλωσε σε μια άγρια γειτονιά.
Πολλές συμμορίες και βία.
Ο μπαμπάς του πίστευε
πως αν κρατήσει απασχολημένα τα παιδιά, δεν θα μπλέξουν.
ΡΟΟΥΖ ΠΑΡΚ, ΣΟΛΤ ΛΕΪΚ ΣΙΤΙ
Μοιάζει διαφορετικό;
-Ή το ίδιο; -Το ίδιο μοιάζει.
-Δες αυτά τα βαθουλώματα. -Ναι.
Με τη γυναίκα μου πάντα συζητούσαμε πώς να τους κρατήσουμε ασφαλή.
Πώς αποφασίστηκε να μάθουμε στα παιδιά να παίζουν γκολφ; Δεν έχω ιδέα.
Το θεωρούσα το πιο χαζό παιχνίδι του κόσμου.
Το τένις είναι πολύ πιο εύκολο.
Το γκαράζ δεν έκλεινε γιατί το δίχτυ ήταν δεμένο στο ταβάνι.
Δεν το ανοίγαμε ποτέ.
Ήταν σύνηθες να ακούγονται πυροβολισμοί. Πυροβολούσαν στη γειτονιά.
Σωστά.
Ο αδερφός μου είπε ξαφνικά ότι θέλει να παίξει γκολφ.
Δεν ήξερε τίποτα για το γκολφ. Δεν είχε ξαναπαίξει.
Με το μπάτζετ που είχαμε,
ήξερε ότι έπρεπε να βρει τρόπο να μάθουμε να παίζουμε στο σπίτι.
Η λύση ήταν να μπει ένα στρώμα στο γκαράζ. Έτσι θα μαθαίναμε να κάνουμε βολές.
Θα πηγαίναμε στο γήπεδο για chip και putt γιατί είναι τζάμπα.
Δεν είχαμε λεφτά για μπάλες προπόνησης, οπότε βαρούσαμε το στρώμα.
Μια φορά τη βδομάδα πηγαίναμε στο γήπεδο να δούμε τι κάναμε.
Δεν υπήρχε σχέδιο Β. Το γκολφ ήταν το σχέδιό μου.
Πόσες ώρες περάσαμε στο γκαράζ;
Ήθελα να αριστεύσω στο γκολφ.
Αμέτρητες φορές σού έχω πει "Να χτυπήσουμε μερικές μπάλες στο γκαράζ;"
-Ναι. -Ξέρεις;
Είχες να μάθεις πολλά. Παραδόξως, βρήκαμε ένα σύστημα
για να μάθεις να παίζεις γκολφ.
Πόσοι πιστεύεις ότι ήρθαν πέρσι και πόσοι θα είναι φέτος;
Δεν δημοσίευσαν τα νούμερα. Περίπου 5.000 τη μέρα, άκουσα.
Τι συνηθίζεται εδώ;
Σαράντα. Θα είναι διαφορετική αίσθηση.
-Δεν έχεις παίξει σε Μάστερς με εξέδρες. -Ναι.
Θα είναι ωραία.
Ανυπομονείς για το πρώτο σου Μάστερς;
Κερδίζω ένα Major, μετά το PGA, μετά, το Αμερικανικό Όπεν.
Την επομένη κιόλας, θέλω να το ξανακάνω.
Ήμασταν σε σημείο όπου είχα να κερδίσω από το Όπεν του 2021.
Για εμένα, ως τώρα, νωρίς στην καριέρα μου, είναι πολύς καιρός.
Τα Major χτίζουν καριέρες.
Θες το πράσινο σακάκι,
αλλά στην τελική, θες να τα κερδίσεις όλα.
Και... Ο Τάιγκερ κέρδισε πάνω από 80 φορές.
Δεν είναι κουραστικό να νικήσεις 82 φορές.
Μπορώ να το πω; Το θέλω αυτό πιο πολύ από τα άλλα.
Βασικά, τα θέλω όλα.
-Ευχαριστώ. -Ευχαριστώ.
Ο Κόλιν Μορικάουα είναι το χρυσό παιδί τώρα.
Γύρη.
Είναι αστέρι. Σούπερ σταρ.
-Καλώς τον στην Αγκούστα. -Πώς πάει;
Είναι από τους πιο εντυπωσιακούς παίκτες στο Τουρνουά PGA,
τελεία και παύλα, τέλος.
Έχει κάτι διαφορετικό. Απλώς το έχει.
Σε τόσο μικρή ηλικία, μπορείς να πετύχεις πολλά.
Ελπίζω, όταν κάποτε κοιτώ προς τα πίσω, να πω "Κάναμε καλή δουλειά".
Έχουμε κάποια θέματα με το μέγεθος.
Υπάρχει λάθος σε όλα, έτσι;
Και είναι λίγο μικρό στο κενό εδώ.
Πολύ ενοχλητικό.
Έχω ένα κόλλημα μ' αυτό, αλλά...
Θες γάντια στο σωστό μέγεθος.
Έχω μεγάλα χέρια.
Ναι, Μαγκνόλια Λέιν.
-Καλημέρα. -Καλημέρα. Πώς πάει;
Χάρηκα. Ευχαριστώ. Χαίρομαι που επέστρεψα.
Θες να ξαναγυρνάς εδώ.
Κάτι παίζει αυτές τις μέρες, αλλά δεν ξέρω...
Πάω να μάθω. Νομίζω ότι θα το μάθουμε εδώ πέρα.
Θα σας τακτοποιήσουμε όλους.
-Καλώς ήρθες. -Ευχαριστώ.
-Θυμάμαι την πρώτη χρονιά που ήρθα. -Ναι.
Είπα "Τι τεράστιο πάρκινγκ".
Πάρκαρα εκεί και ήρθε ένας από αυτούς με τα πράσινα σακάκια
και είπε "Κύριε, είναι το πάρκινγκ για τους προηγούμενους πρωταθλητές".
Είπα "Του... Θα ξανάρθω του χρόνου".
-Τι είπε; -Γελούσε.
Σου είπα με τι αριθμό θα γραφτείς;
Ναι.
Ας πούμε ότι είσαι ο 38ος που θα γραφτεί.
Σου δίνουν ένα σήμα που λέει 38. Αυτός είναι ο αριθμός σου.
Πολλοί που έχουν κερδίσει, όποιον αριθμό είχαν εκείνη τη χρονιά...
-Κυριολεκτικά περιμένουν... -Για να πάρουν τον ίδιο;
...μέχρι να πάρουν εκείνον τον αριθμό.
Δεν γράφονται μέχρι να πάρουν τον αριθμό.
Ρωτάνε "Πού είστε;" "Στο 24".
"Εντάξει, θα γυρίσω σε μία ώρα".
Λένε "Να μου κρατήσετε το 38".
Μάλιστα, κατάλαβα.
-Καλημέρα, κύριε. -Καλημέρα.
Τι αριθμό πήρες πέρυσι;
-Θυμάσαι; -Δεν θυμάμαι. Αλλά...
Το 77 μοιάζει καλός αριθμός.
Πάμε, μωρό μου. Το τυχερό 77.
Εμπρός! Εύχομαι ό,τι καλύτερο!
-Ευχαριστώ. -Ναι.
Γεια. Πώς είστε;
-Καλή τύχη. -Ευχαριστώ.
ΜΑΣΤΕΡΣ
Ξεκίνησε ο πρώτος γύρος του 86ου Τουρνουά Μάστερς.
Οι ομάδες μας ετοιμάζονται για να διεκδικήσουν το πράσινο σακάκι.
Σειρά έχει ο Τάιγκερ Γουντς.
Δύσκολα να φανταστείς τη ζωή του Γουντς τελευταία.
Από το τροχαίο, το σοβαρό τραύμα, τα ερωτήματα αν θα ξαναπερπατήσει.
Ευλογημένοι οι φαν που το βλέπουν.
Να ένα σκληρό καρύδι.
Χειρουργήθηκε στον ώμο, το γόνατο, τον αστράγαλο.
Δεν μασάει ο τύπος.
Πάνω τους, γιε μου. Να παίξεις καλά.
Φορ, παρακαλώ. Ο Τόνι Φίναου.
Ο Τόνι Φίναου είχε πρώτη θέση στον ίσως πιο διάσημο γύρο γκολφ.
Έπαιζε με τον Τάιγκερ Γουντς στον τελικό του 2019, όταν κέρδισε ο Τάιγκερ.
Το γεγονός ότι ο Τάιγκερ κέρδισε το Μάστερς ήταν γελοίο.
Τότε ο Γουντς διεκδικούσε την επάνοδό του.
Κέρδισε το πρώτο του Major σε πάνω από μια δεκαετία.
Και είχε υποστεί σπασμένα πόδια, ρήξη του χιαστού, προσωπικό ρεζιλίκι.
Άρα, το ότι όλοι στο γκολφ εύχονταν το ίδιο,
το οποίο μετά συνέβη κιόλας, ήταν αρκετά γελοίο.
Και ο Τόνι Φίναου ήταν εκεί για να το δει.
Μια ζωή αυτό ονειρευόμουν.
Φεύγοντας από μια τρύπα, είχα ευκαιρία να μιλήσω στον Τάιγκερ.
Υπήρξε μια αμήχανη σιωπή.
Τον ρώτησα πώς είναι τα παιδιά. Με κοίταξε, είπε "Είναι καλά".
Και άρχισε να περπατά πιο γρήγορα.
Κατάλαβα ότι δεν ήθελε να μιλήσει.
Η επιστροφή στη δόξα!
Δεν ξέρω αν ο Τόνι είχε ποτέ την ψυχολογία του Τάιγκερ,
αυτήν την προσήλωση στον στόχο.
Το γκολφ σαν να απορροφά πλήρως τους σπουδαιότερους παίκτες.
Ο Τόνι δεν είναι έτσι.
Έχει μια ισορροπία στη ζωή του που δεν την έχουν όλοι.
-Είδες πού κατέληξε; -Δεν έφτασε.
Νοιάζεται την οικογένειά του.
Δεν ξέρω αν αυτό αποτελεί εμπόδιο για το πώς παίζει γκολφ.
Δύσκολη μέρα.
Έπαιξα εννιά τρύπες και έκανα κάποια λάθη.
Πριν το καταλάβεις, είσαι 10 βολές πίσω.
-Κερδίζει ο μπαμπάς; -Το παλεύει.
Μαμά, αυτό θα πει ναι ή όχι;
Όχι, δεν κερδίζει.
Με βαραίνει πολύ να ταξιδεύουμε μαζί ως οικογένεια.
Νιώθει ότι δεν έχει τόσο καλή επίδοση, όσο ξέρει ότι είναι ικανός να έχει.
Ο Τόνι Φίναου θα δοκιμαστεί εδώ για να σώσει το par του.
Αναζητά κάτι θετικό τώρα...
Ίσως το βάρος να του πέφτει πολύ βαρύ,
γιατί ήταν μια ριζική αλλαγή από το να ταξιδεύει μόνος
στο να ταξιδεύουμε ξαφνικά οχτώ άτομα μαζί.
Γεια, μωρό μου.
-Πώς ήταν η βόλτα; -Έκανε κρύο.
-Κρύο; -Ναι.
Ξέρω πολλούς παίκτες που θα πουν
ότι δεν τους άρεσε ο εαυτός τους όταν έπαιζαν άριστα. Είναι τσιτωμένοι.
Δεν είναι απόλυτα παρόντες με την οικογένειά τους.
Ο Τόνι Φίναου δεν μου μοιάζει καθόλου να είναι ένα τέτοιο άτομο,
ή να θέλει να είναι.
Ο Σέφλερ στην κορυφή της βαθμολογίας.
Η σπουδαιότερη μέρα της νεαρής ζωής του στο γκολφ.
Μόνο να εικάζω μπορώ πόσο σπαστικό θα 'ναι να ρωτούν συνέχεια τον Τόνι Φίναου
"Τι στέκεται εμπόδιο στο να γίνεις πρωταθλητής;"
Είναι κάτι υπαρκτό.
Είναι τόσο ταλαντούχος που όσοι τον παρακολουθούν σταθερά
απορούν γιατί δεν κερδίζει.
Τον απασχολούν τα παιδιά του όταν γυρίζει από το γήπεδο;
Ο Τόνι πρέπει να σκεφτεί
αν λειτουργεί καλύτερα με τους δικούς του εκεί,
ή αν λειτουργεί καλύτερα μόνος.
Δεν έχω την οικογένεια του Τόνι.
Έχει πέντε παιδιά, κι εγώ ακόμα μαθαίνω να ταξιδεύω με ένα σκυλί.
Είμαι πολύ οργανωμένος. Το μισώ να μην είναι όλα στη θέση τους.
Αν κυκλοφορούσα με δέκα άτομα και δεν ήξερα τι συμβαίνει...
Φίλε, αυτό είναι... Με πλακώνει το άγχος,
το σκέφτομαι, πώς να βρω άκρη.
Μου κάνει να τελειώσω στους πέντε πρώτους στο Μάστερς.
Έκανα μια από τις πιο αξέχαστε βολές μου στη 18 με τον Ρόρι.
Έκανα μια φοβερή πρώτη βολή. Λέω "Ωραία. Θα είναι εύκολο".
Και τη φύτεψα στην παγίδα με άμμο.
Πλησιάζω στην άμμο.
Βλέπω πού είναι η μπάλα του Ρόρι. Λέω "Ευτυχώς δεν είναι η δική μου.
Έχει μια αδύνατη βολή".
Είναι αδύνατο. Σε στιλ "Βάρα και προσευχήσου".
Κάνει τη βολή. Τσουλάει στην πλαγιά.
Λέω "Φαίνεται πολύ καλό".
Και εν τέλει, πέφτει στην τρύπα.
Κοιτάξτε! Είναι απίστευτο!
Τρελαίνεται, τα χέρια του πηγαίνουν σε κατευθύνσεις που δεν έχω ξαναδεί.
Τι γύρος! Εξήντα τέσσερα.
Ισοβαθμεί με το χαμηλότερο τελικό σκορ στην ιστορία του Μάστερς.
Είναι ώρα για τη δική μου βολή.
Κι ο Μορικάουα από την άμμο.
Πάνε παράλληλα σχεδόν όλη τη μέρα.
Ξανά! Δεν γίνονται αυτά!
Σ' αυτό το σημείο, εγώ τα έχω χάσει.
Μια απίθανη εξέλιξη στη 18.
Τελείωσα στην πρώτη πεντάδα, προφανώς δεν πέτυχα τη νίκη.
Όμως, ήταν το καλύτερο Μάστερς μου.
Ενίσχυσε την αυτοπεποίθησή μου, το να ξέρω
ότι έχω πετύχει έστω μια καλή θέση σε Major.
Ας παίξουμε φοβερό γκολφ την υπόλοιπη σεζόν.
ΛΟΣ ΑΝΤΖΕΛΕΣ, ΚΑΛΙΦΟΡΝΙΑ
ΓΗΠΕΔΟ ΓΚΟΛΦ ΠΕΡΦΟΡΜΑΝΣ
Μην ανησυχείς, είναι καλύτερα. Απλώς έχω καιρό να παίξω.
Έμαθα να αποστασιοποιούμαι από το γήπεδο του γκολφ,
αλλά είναι δύσκολο γιατί πάντα σκέφτεσαι τη βελτίωση.
Οι γκόλφερ από μέσα τους είναι... Είμαστε εγωιστές.
Εμείς κάνουμε τη βολή. Πρέπει να πάρουμε τον έλεγχο.
Πρέπει να είσαι λίγο πιο εγωιστής από ό,τι θέλεις.
Πολύ καλά.
Προφανώς, έχω υψηλά στάνταρ και στόχους.
Σκέφτομαι όσα έχω μάθει.
Το κυριότερο είναι να φροντίζω τον εαυτό μου.
Ωραία. Πλήρης συγκέντρωση.
Ο κόσμος θεωρεί κακό τον εγωισμό. Είναι καλός.
Ναι, ωραία.
Σκέφτομαι τι είναι καλό για εμένα.
Ωραία. Από την άλλη.
Είναι δύσκολο, γιατί νοιαζόμαστε για τόσους ανθρώπους γύρω μας.
Πρέπει να διαχειρίζεσαι εγωιστικά τον χρόνο σου, την υγεία σου, τα πάντα,
για να έχεις άριστη επίδοση.
Τέλεια. Ευχαριστώ που ήρθατε. Κόλιν, ξέρω ότι έχεις δουλειά.
Όπως πάντα, κοιτάμε έναν χρόνο μπροστά.
Δεν είσαι ντροπαλός, αλλά ξέρεις τον κανόνα, μίλα ειλικρινά.
Θα έχουμε καλύτερο αποτέλεσμα όλοι.
-Καλή ιδέα. -Ωραία. Υπέροχα.
Ας δούμε το νέο παντελόνι με πέντε τσέπες.
Είναι οπωσδήποτε ένα υλικό για το οποίο είμαστε σίγουροι και...
Ναι. Δεν είναι πολύ βαρύ.
Σαν να είναι λίγο πιο ελαστικό από αυτό που έχουμε τώρα.
-Οπότε, μου αρέσει. -Υπέροχα.
Θα ξεκινήσουμε την Πέμπτη με αυτό το σχέδιο.
Τώρα έχω μόνο δείγμα, αλλά είναι το σωστό υλικό,
για να δεις ότι είναι ελαφρύ, ελαστικό.
Φρέσκια παλέτα χρωμάτων.
Ήθελα τη γνώμη σου για τον συνδυασμό με λαδί.
Δεν ξέρω. Δεν είμαι σίγουρος γι' αυτό.
Εντάξει. Τι σε προβληματίζει σ' αυτό;
Απλώς... Δεν νομίζω ότι είναι το στιλ μου.
-Εντάξει. -Είναι το στιλ σου, νομίζω.
Δυσκολεύεσαι στο green με τέτοια χρώματα.
Σαφώς.
Με το πράσινο παντελόνι,
αν όντως ήθελα να το φορέσω, θα σκεφτόμουν
ότι θα ήθελα να βάλω άσπρη μπλούζα.
Εκείνο το λουκ θα το φορούσα, εννοείται.
Θα εξετάσουμε αργότερα τι θα κάνουμε με τα παντελόνια.
-Να κάνουμε πρώτα putt; -Εντάξει.
Απλώς κάνε 20 putt.
Πήγαινε τριγύρω πέντε φορές και δες τα ποσοστά σου, ναι;
Κι αν χάσεις κάποιο, συνέχισε, αλλά κράτα λογαριασμό πόσα έχασες.
Ο Τζρέις θέλει να είναι σαν τον μπαμπά του.
Τον θαυμάζει. Το αγαπημένο του χρώμα είναι το πράσινο. Αγαπά το γκολφ.
Είναι πολύ σημαντικό γι' αυτούς.
Το γκολφ είναι το παν για τον Τζρέις και είναι σπουδαίο που μπήκε στο Εφήβων.
Με άλλα τρία με φτάνεις.
-Ναι, 15 για 16. -Μην τα χάσεις.
Θα πάω μόνος στο Πρωτάθλημα Όπεν.
Δύο ακόμα.
Ο Τζρέις έχει μεγάλο εθνικό τουρνουά.
Αν δεν έπαιζα στο Όπεν, σίγουρα θα ήμουν εκεί.
Θα ήθελα να είμαι βοηθός του.
Λοιπόν, εντάξει...
Χάνω αυτό το κομμάτι της πατρότητας, αλλά πρέπει να κάνω τη δική μου δουλειά.
Ωραία.
Το πίσω μέρος, μωρό μου.
Καλώς ήρθατε στο 150ο Όπεν
στο Old Course στο Σεντ Άντριους.
Όταν σκέφτεσαι από πού ξεκίνησε το γκολφ,
η απάντηση είναι η Σκωτία.
Το Σεντ Άντριους είναι η γενέτειρα του γκολφ.
Έχει πολλή ιστορία.
Είναι από τα πιο εμβληματικά μέρη για γκολφ στον κόσμο.
Όλοι οι παίκτες λαχταρούσαν να είναι στο Όπεν και να παίξουν στο Σεντ Άντριους.
Η ευκαιρία να κερδίσεις ένα Όπεν στο Σεντ Άντριους είναι...
Το Άγιο Δισκοπότηρο του γκολφ.
Και ο πρωταθλητής γκόλφερ της χρονιάς είναι ο Τάιγκερ Γουντς.
Καμία σπουδαία καριέρα δεν ολοκληρώνεται χωρίς εκείνη τη νίκη, λένε μερικοί.
Στο αποκορύφωμα της καριέρας σου, έχεις μόνο δύο,
άντε τρεις πιθανότητες το πολύ να το καταφέρεις.
Πολλές ιστορίες, αλλά καμία καλύτερη από του Τάιγκερ Γουντς.
Θα είναι ανταγωνιστικός; Θα προκριθεί;
Ή θα περπατήσει για τελευταία φορά στα ιστορικά χώματα του Σεντ Άντριους
στο πρωτάθλημα Όπεν;
ΞΕΝΟΔΟΧΕΙΟ OLD COURSE
Πώς πάει; Θα πάρεις τη βαλίτσα;
Ευτυχώς είναι ακόμα εδώ.
Είναι μια νίκη.
Εντάξει. Ξεκινάμε.
Όταν κερδίσεις στο Όπεν, κρατάς το αληθινό τρόπαιο για έναν χρόνο.
Αλλά στο Πρωτάθλημα Όπεν της επόμενης χρονιάς,
πρέπει να το επιστρέψεις.
Ο Μορικάουα γράφει το δικό του κεφάλαιο στην ιστορία των Major πρωταθλημάτων.
Απίστευτο, πάει ένας χρόνος.
Είναι χάλια να δίνεις πίσω το τρόπαιο,
αλλά υπάρχει ενθουσιασμός για το 150ό Όπεν.
Δεν έχω ξαναβρεθεί εδώ. Δεν έχω παίξει στο Σεντ Άντριους.
Πολλοί παρακολουθούν τον περσινό πρωταθλητή.
Ελπίζω να το ξαναδώ.
-Καλημέρα. Πώς πάει; -Καλώς ήρθες στη Σκωτία.
-Έχεις μείνει στην ιστορία πια. -Ήταν πραγματικά απίθανο.
-Απόλαυσες τη χρονιά; -Ήταν... Ασύγκριτο.
Ήταν καταπληκτικό.
-Ευχαριστώ πολύ. -Ευχαριστώ.
Ελπίζω να σου το ξαναδώσουμε την Κυριακή. Καλή τύχη.
Ξανακάνετε την παράδοση;
-Όχι, είναι προληπτικός. -Έλα, το έδωσα ήδη!
-Συγγνώμη. -Τέλεια.
-Κόλιν, ευχαριστώ πολύ. -Ευχαριστώ.
Η γυναίκα μου έχει ωραία βίντεο εδώ.
Πώς έπαιξε χθες; Δεν σε ρώτησα καν.
-Όχι καλά. -Όχι; Άρα είναι ένα πάνω του par;
-Ήταν τέσσερα πάνω, ένα πάνω... -Είχε τέσσερα, ένα...
Τελείωσε με 12 πάνω, νομίζω.
-Αμάν. -Ναι, δεν ήταν...
-Δεν ήταν καλό. -Μίλησες μαζί του;
Ναι. Μίλησα και με την Αλέινα.
Νιώθει σαν να τα παράτησε εκείνος.
Δεν μ' αρέσει που το ακούω. Στα τουρνουά, παίζεις ως το τέλος.
-Έτσι είναι. Αλλά... -Ναι.
Μαθαίνει.
Ο Τόνι λυπήθηκε που δεν ήρθε στο πρώτο Παγκόσμιο Εφήβων του Τζρέις.
Ο Τόνι κέρδισε εκεί στα 12 του. Έχουν αυτόν τον δεσμό.
Ο Τόνι μάλλον ανέφερε κάποτε
"Μακάρι να ήμουν μαζί σου εκεί, αλλά θα 'μαι όταν νικήσεις".
Και θα περάσει στη 18η
ως τον μοναδικό Τάιγκερ Γουντς.
Άσχετα αν είναι η τελευταία φορά που τον βλέπουμε να αγωνίζεται
εδώ στο Σεντ Άντριους,
έχει δώσει πάρα πολλά στο παιχνίδι, έτσι δεν είναι;
Ας χαρεί τη στιγμή ο σπουδαίος άντρας.
Δεν ήταν η βδομάδα που ήλπιζε να έχει
κατά την επιστροφή του στο Σεντ Άντριους και στο Όπεν.
ΖΑΛΙΤΟΡΙΣ - ΜΑΤΣΟΥΓΙΑΜΑ - ΦΙΝΑΟΥ
Ο Κόλιν Μορικάουα ήταν, τρόπον τινά, ο τελευταίος διάδοχος του Τάιγκερ Γουντς.
Πάει για birdie.
Τέτοια εποχή πέρσι, δεν θα τα έχανε αυτά.
Όποτε σε συγκρίνουν με τον Τάιγκερ Γουντς, είναι πρώτον, ανεύθυνο,
και δεύτερον, σου φορτώνει ένα βάρος.
Ο Μορικάουα ξεκίνησε φορτσάτος τη χρονιά.
Οι προσδοκίες ήταν τεράστιες.
Ο Μορικάουα πρέπει να κάνει κάτι.
Ο Γουντς χάλασε τις προσδοκίες για όλους.
Έφτασε στο κορυφαίο επίπεδο επιδόσεων
και μετά απλώς το διατήρησε για χρόνια.
Όμως, το γκολφ δεν λειτουργεί έτσι.
Ατυχία, Κόλιν!
Τρία πάνω για τον Κόλιν Μορικάουα. Είναι όλο και πιο απίθανο.
Το γκολφ είναι ένα άστατο άθλημα.
Προχωρώντας, τίθεται το ερώτημα
αν έχουμε δει τον Κόλιν να φτάνει στο ζενίθ του,
ή αν απλώς έκανε λίγο κοιλιά και θα επανέλθει
στις συγκρίσεις με τον Τάιγκερ Γουντς πριν το πάρουμε είδηση.
Θεέ μου. Ίσως είναι το τέλος των ελπίδων του στο Πρωτάθλημα Όπεν.
Δεν με νοιάζει τι λένε οι άλλοι. Ναι, είχαμε δύσκολη σεζόν.
Ο κόσμος αρχίζει να σχολιάζει.
Αλλά αν μπορώ έστω να μάθω απ' αυτό, να βελτιωθώ,
ελπίζω μακροπρόθεσμα να μου βγει σε καλό.
Στη 16. Η πιο δύσκολη τρύπα του γηπέδου. Ο Τόνι Φίναου.
Σήκω. Πέσε.
Σταμάτα...
Είχα περιέργεια να δω πώς θα τα πάει στο Όπεν χωρίς την οικογένειά του.
Του τέθηκαν πολλές ερωτήσεις για την ικανότητά του να συγκεντρωθεί.
Πάντα υπήρχε ένα ερωτηματικό "Κάνω τα σωστά πράγματα;"
Ο Τόνι Φίναου, με bogey στις16 και 17. Δεν προκρίνεται.
Χρειάζεται τουλάχιστον τρία για το Σαββατοκύριακο.
Συνεχίζεις όπως πριν,
ή σου χτυπά ένα κουδουνάκι για να κάνεις αλλαγές;
Απλώς πήγαινε δεξιά.
Μπες στην τρύπα!
Έλα!
Πρέπει να το βάλει για να παίξει κι αύριο.
Ανηφόρα.
Αναπήδησε.
Δεν είχε σημασία. Ήξερε τι ήταν. Πανηγυρίζει.
ΠΡΟΒΛΕΠΟΜΕΝΟ ΟΡΙΟ ΠΡΟΚΡΙΣΗΣ: EVEN ΤΟΝΙ ΦΙΝΑΟΥ: +1
ΤΟΝΙ ΦΙΝΑΟΥ: EVEN ΟΡΙΟ ΠΡΟΚΡΙΣΗΣ: EVEN
Σ' αυτό το σημείο της καριέρας του, ο Φίναου θέλει νίκη σε Major πρωταθλήματα.
Πόσο καλό είναι αυτό, φίλε; Τέλειο.
Θεούλη μου. Καλά δεν λέω;
Εν τέλει, σ' αυτό το Όπεν τερμάτισε 28ος, που είναι αξιοσέβαστο, αλλά
στην τελική, είναι άλλος ένας αδιάφορος τερματισμός
σε μια σεζόν που δεν θα μείνει στη μνήμη.
-Γεια. -Προκρίθηκα για το διήμερο.
Ο Τόνι ήρθε στο Σεντ Άντριους χωρίς την οικογένειά του,
αλλά δεν έπαιξε τέλεια.
Αν ο Τόνι δεν τα καταφέρνει, φταίει ο Τόνι. Όχι οι συνθήκες.
Ο Τόνι είναι πολύ σοφός και κατανοεί πλήρως
για ποιον λόγο είναι εδώ, γιατί κάνει όσα κάνει.
Σχολιάζουν ότι οι δικοί μου ίσως είναι περισπασμός.
Δεν ξέρεις κανέναν αν δεν ήσουν στη θέση του.
Σας ευχαριστώ όλους που είστε εδώ.
Βλέπω πολλά γνωστά πρόσωπα κάθε χρόνο.
Τα χαρακτηριστικά του Τόνι είναι η οικογένεια, η πίστη, το γκολφ.
Ας χειροκροτήσουμε την οικογένεια που τον στήριζε τόσα χρόνια, μια ζωή.
Το γκολφ μπορεί να σε απορροφήσει τόσο
που πολλές φορές αμελείς τις χαρές της ζωής.
Ήξερα ότι φέτος πρέπει να συμπαρασταθώ στη γυναίκα μου.
Έδωσα πολλή προσοχή εκεί, φρόντιζα να είναι καλά νοητικά, συναισθηματικά.
Ξέρω πώς είναι να χάσεις έναν γονέα.
Σήμερα, θέλω να αναγνωρίσω τη μητέρα του Τόνι, Βίνα και τον πεθερό του, Τίπα.
Ξέρετε, πάντα υπάρχει...
Πάντα υπάρχει ένα ξεχωριστό άτομο...
στη ζωή μου που δεν μπορεί να είναι εδώ.
Η μαμά του Τόνι, η Ραβίνα, πέθανε το 2011.
Η Ραβίνα, η αδελφή του Νάρναρ και ο μεγαλύτερος αδερφός του Κίνγκα
είχαν ένα τραγικό τροχαίο κι εκείνη πέθανε επί τόπου.
Οι γονείς μου με πηγαινόφερναν μ' ένα... σ' όλη την πολιτεία
ως παιδί και...
Δεν ξέραμε από γκολφ. Δεν ήξερα πώς να παίξω γκολφ, πώς να ντύνομαι.
Και δεν μπορώ παρά να σκεφτώ την υπέροχη θυσία
που έκαναν οι γονείς μου για εμένα,
για την οικογένειά μου. Είναι δίπλα μου από την αρχή.
Πέθανε στις 27 Νοεμβρίου του 2011.
Την επομένη, στις 28 Νοεμβρίου, γέννησα τον Τζρέις.
Οπότε, ναι, ήταν τρελό.
Ο Τόνι είναι η μαμά του. Πολύ ανοιχτός, γενναιόδωρος και πολύ στοργικός.
Του λείπει συνέχεια. Ήταν πολύ κοντά με τον Τόνι.
Είναι ένα κίνητρο να πετύχει όσα έχει πετύχει.
Να φροντίσει να κάνει περήφανη τη μαμά του,
να κάνει όσα η μαμά του ήθελε να κάνει εκείνος.
Είχα μια καταπληκτική μαμά.
Νιώθω ότι πρέπει να δείξω στον κόσμο
όχι μόνο τι σπουδαίος παίκτης είμαι, αλλά και ως τι άτομο ανατράφηκα.
Υπήρχαν πολλές πρωτιές τον πρώτο χρόνο.
Η πρώτη μέρα χωρίς αυτήν, η πρώτη εβδομάδα, ο πρώτος μήνας,
η πρώτη ημέρα των Ευχαριστιών, τα Χριστούγεννα...
Συγγνώμη.
Οι παραδόσεις που δημιουργήσαμε ως οικογένεια...
Ήταν πολύ δύσκολο να περάσουμε εκείνη την πρώτη χρονιά.
ΜΙΝΕΑΠΟΛΗ, ΜΙΝΕΣΟΤΑ
Μωρό μου.
Γεια, μωρό μου.
Η καριέρα σημαίνει πολλά για εμένα.
Ενίοτε, λανθασμένα νομίζουμε ότι είναι το παν.
Έλα, κοπελιά. Μην κοιτάς τα χαρτιά του μπαμπά.
Έλα, ρε φίλε!
Ήξερα τι περνούσε η γυναίκα μου. Ήξερα τι αντιμετώπιζε.
Για εμένα, ήταν πιο σημαντικό να είμαι δίπλα της σ' αυτές τις πρωτιές,
παρά να είμαι οπουδήποτε αλλού. Κι έτσι...
Μήπως αμέλησα το παιχνίδι μου;
Ίσως. Θα μπορούσε.
Αλλά αυτό δεν είναι τόσο σημαντικό για εμένα όσο η γυναίκα μου,
όσο το να της συμπαρασταθώ,
όπως αυτή ήταν ο βράχος μου για πολλά χρόνια.
-Δώσε το χαρτί μου. -Τελειώνουμε.
Παίξε όμορφα.
-Πάμε, Νιν! -Όχι!
-Πάμε! -Έχεις πολύ δρόμο ακόμη.
-Είκοσι. Πάμε. -Δέκα! Το 'χουμε.
-Επόμενη φάση. -Τριάντα.
Επόμενη φάση.
1.350.000 ΔΟΛΑΡΙΑ ΤΟΝΙ ΦΙΝΑΟΥ ΝΙΚΗΤΗΣ, 3Μ ΟΠΕΝ
Όταν σκέφτομαι τη μαμά μου, τη βλέπω πάντα να χαμογελά.
Έχει ένα ρητό στη σαμοανή γλώσσα, tumau le malosi.
Κοπανούσε το στήθος της. Αυτό σημαίνει να είσαι δυνατός.
Το σκέφτομαι συνέχεια.
Αυτήν την εβδομάδα στο 3Μ, στο επίκεντρο ήταν ο 43χρονος Σκοτ Πίρσι.
Όλα είναι στο χέρι του, αφού ξεκινά με προβάδισμα τεσσάρων βολών.
Ήταν πολύ σημαντικό μετά το Όπεν να χαίρομαι τις μικρές νίκες.
Μια νίκη ήταν ότι έκανα φοβερό putt όταν χρειαζόταν.
Ίσως φανεί αστείο, αλλά για εμένα είναι σημαντικό.
Αν πάει καλά, προσοχή. Ίσως επηρεάσει τη φάση.
Νιώθεις ότι αυτές πρέπει να τις πετυχαίνεις.
-Την πέτυχε! -Ορίστε!
Ένιωθα καλύτερα το μπαστούνι. Όλα άρχισαν να στρώνουν.
Προσοχή. Ο Τόνι Φίναου, μερικά birdie από νωρίς.
Ο Πίρσι για par.
Προβάδισμα πέντε από τον Τόνι Φίναου.
Η πρώτη του τσαπατσουλιά στον τέταρτο γύρο.
Ο Πίρσι θα προσπαθήσει να αποφύγει ένα δεύτερο συνεχόμενο bogey.
Η τελευταία ομάδα θα παίξει. Το προβάδισμα του Πίρσι έπεσε στα τέσσερα.
Η επόμενη ώρα θα έχει ενδιαφέρον, να δούμε πόσο θα πλησιάσει.
Όλοι σκεφτόμαστε ότι ο Σκοτ Πίρσι ελέγχει πλήρως το τουρνουά.
Αλλά δεν είναι έτσι.
Ορίστε.
Ο Τόνι Φίναου, από πίσω, ανεβαίνει στη βαθμολογία.
Μεγάλη βολή εδώ για τον Πίρσι.
Έπεσε στα 17 κάτω.
Το θέμα του Τόνι είναι πως όταν θέλει να πετύχει κάποια putt, δεν μπαίνουν.
Και ξαφνικά, αρχίζει να πετυχαίνει τα putt
που έχανε όσο προσπαθούσε να μείνει στον αγώνα.
Πρέπει να φύγει μακριά.
Ακόμα στην άμμο.
Να πάρει.
Μείνε δεξιά.
ΒΑΘΜΟΛΟΓΙΑ
Δύσκολο παιχνίδι.
Βάναυσο παιχνίδι.
Ο Φίναου θα μπει στην κορυφή.
Πάντα ονειρευόμουν να είναι εκεί οι δικοί μου όταν νικώ.
Έλειπαν στην πρώτη, στη δεύτερη νίκη μου.
-Καλό putt. -Βρήκε την τρύπα.
Απίστευτο!
Τώρα είναι στα 17 κάτω.
...Τόνι, πάμε!
Πάμε, Τόνι!
Είχα μια έκρηξη αδρεναλίνης. Από τρία κάτω στη 13,
πήγα στο τέσσερα πάνω στη 17.
Σοβαρά, ανατριχιάζεις και νιώθεις...
Ένα φτερούγισμα στην καρδιά. Λες "Το 'χει. Ήρθε η ώρα του".
Έχει δέκα δεύτερες θέσεις και δύο νίκες στην καριέρα του.
Στις δεύτερες θέσεις, ήταν συχνά άτυχος.
Οπότε είναι καλό που επιτέλους έχει καλή τύχη.
Ο Τόνι Φίναου βρήκε πώς να τα καταφέρει, ενώ οι δικοί του βλέπουν. Ήταν απίστευτο.
Όταν μιλάνε για τον Τόνι, ο κόσμος λέει "Ο Τόνι είναι σπουδαίος γκόλφερ, αλλά..."
Το καλό με την καριέρα είναι ότι είναι κρατά καιρό.
Πάρα πολύ καιρό.
Αυτός τώρα ξεκινά. Πραγματικά.
Ο Φίναου τώρα, για τη νίκη.
Ο Τόνι Φίναου! Ο πρωταθλητής στο 3Μ!
Ο άντρας από το Σολτ Λέικ
κέρδισε στη γη των 10.000 λιμνών, τη Μινεσότα.
Φοράς πράσινο σήμερα για να τιμήσεις τη μητέρα σου.
Είναι η πρώτη νίκη σου όπου όλη η οικογένειά σου είναι εδώ.
Τι σημαίνει αυτό;
Ναι, θα με κάνετε να βουρκώσω τώρα.
Αγαπώ την οικογένειά μου, τη μαμά μου. Μου λείπει...
Είναι ξεχωριστό που όλοι είναι εδώ.
Πολλοί με βοήθησαν να φτάσω εδώ.
Θα ήταν εγωιστικό να μην ευχαριστήσω πολλούς.
Οι γονείς και η γυναίκα μου με στήριζαν από την πρώτη μέρα.
Αυτό είναι για αυτούς.
Νίκησες με την αξία σου. Γιόρτασε με τους δικούς σου.
-Συγχαρητήρια. -Ευχαριστώ.
Η γυναίκα μου είναι ο βράχος μου από την αρχή του γάμου μας.
Με έβλεπε να παίζω όταν ήμουν τελείως άγνωστος.
Ήταν δύσκολο να τα βγάλουμε πέρα εκείνα τα χρόνια.
Και τώρα με βλέπει μπροστά στον κόσμο.
Γιατί ήταν εκεί όταν δεν ήταν κανείς.
Συγγνώμη.
Η νίκη του Τόνι στα 3Μ; Υπάρχουν πολλοί ειδήμονες, έτσι;
Οπότε, λένε ότι ο ανταγωνισμός ήταν αδύναμος.
Ας σκέφτονται ό,τι θέλουν. Δικαιούνται να έχουν τη γνώμη τους.
Η νίκη είναι νίκη.
Έχει πλάκα που ρωτάμε "Γιατί δεν νικά πιο πολύ ο Φίναου;"
Μετά νικά, και εμείς βρίσκουμε λόγους να μην του δώσουμε τα εύσημα που αξίζει.
ΝΤΙΤΡΟΪΤ, ΜΙΣΙΓΚΑΝ
Μου έμεινε μια πικρή γεύση μετά τη νίκη. Ακόμα πίστευα ότι πρέπει να αποδείξω κάτι.
Να κλείσω το στόμα όσων αμφέβαλλαν,
με όσα έλεγαν οι κριτικοί, για τον αδύναμο ανταγωνισμό.
Από το Ντιτρόιτ, είναι ο τελικός γύρος του Τουρνουά Rocket Mortgage Classic.
Όλοι κυνηγούν αυτόν, τον Τόνι Φίναου, που θέλει απανωτές νίκες στο Τουρνουά PGA.
Ένιωθε ότι μετά τη νίκη στο Τουρνουά PGA,
την επόμενη βδομάδα πάλι είχε κι άλλα να αποδείξει.
Αν αυτό δεν είναι νοοτροπία πρωταθλητή, δεν ξέρω τι είναι.
Από το καλύτερο γκολφ που έχω παίξει ποτέ.
Ο Φίναου περνά σφαίρα αυτό το δεύτερο μισό αυτήν τη βδομάδα.
Προηγείται κατά τρεις βολές στο 11ο green.
Έκανα ένα bogey αυτήν τη βδομάδα που ακόμα μου κακοφαίνεται.
Θα ήταν ωραία να πω μηδέν bogey.
Πάει αριστερά. Τρέχει.
-Είναι τέλειο. -Τι γλυκιά μελωδία στη 12!
Ο Φίναου επανακάμπτει αμέσως μετά το πρώτο του bogey της βδομάδας.
Όσα έχουν συμβεί ως αυτό το σημείο,
ήταν ένα μάθημα γι' αυτόν.
Αρχίζει να βρίσκει πού ταιριάζει κάθε πράγμα.
Πάμε, Τόνι!
Οι απανωτές νίκες στο Τουρνουά PGA
δείχνουν πώς εξελίσσεται το παιχνίδι του.
Για εμένα, αυτό υποδήλωνε ότι είναι έτοιμος να πάει αυτό το πράγμα
σε μέρη που δεν έχουμε δει ακόμα από τον Τόνι Φίναου.
Ο δρόμος άνοιξε διάπλατα για τον Τόνι Φίναου,
καθώς κατακτά απανωτά νίκη στο Τουρνουά PGA.
Απανωτά!
Πλέον η ερώτηση θα είναι "Πότε θα κερδίσει ένα Major τουρνουά;"
Όταν το κερδίσει, μάλλον θα λένε "Θα έπρεπε να κερδίζει πιο πολλά Major.
Επειδή είναι ο Τόνι Φίναου κι είναι φοβερός".
Ο κόσμος πάντα θα θέλει περισσότερα από τον Τόνι Φίναου.
Μια συναισθηματική αγκαλιά με τη γυναίκα σου.
-Ποιον ελπίζεις να εμπνέουν οι νίκες σου; -Την επόμενη γενιά, ιδίως τον γιο μου.
Τζρέις, αγόρι μου.
Είναι για εσένα, μεγάλε.
Τα παιδιά μου βλέπουν τον κόπο του μπαμπά τους.
Είναι σημαντικό που με βλέπουν όχι μόνο να αποτυγχάνω, αλλά και να νικώ.
Έτσι γίνεσαι πρωταθλητής.
ΣΟΛΤ ΛΕΪΚ ΣΙΤΙ, ΓΙΟΥΤΑ
-Θες να φτιάξουμε μια τεράστια; -Ναι!
"Πρωταθλητής και πάλι".
Μου αρέσει, ναι.
Όλοι ασχολούνται με τις αφίσες. Τις έχουμε όλες.
Μένει να φτιάξουμε μόνο λίγες ακόμα.
-Χάρηκα που σε είδα. -Γεια.
Αγαπάμε τον Τόνι.
Φροντίστε να έχουν όλοι αφίσα.
Όταν βγει, θα μας δει έξω.
Αυτή είναι η γιαγιά του Τόνι που μόλις έκλεισε τα 89 χθες.
Δεν είναι καν οι μισοί. Ίσως να έρθουν άλλοι τόσοι συγγενείς,
αλλά χαίρομαι γιατί δεν χωράνε πιο πολλοί.
ΜΠΡΑΒΟ ΤΟΝΙ ΑΠΑΝΩΤΑ ΠΡΩΤΑΘΛΗΤΗΣ
Οι απανωτές νίκες επικυρώνουν τον τρόπο που δουλεύω.
Θα έρθει σε περίπου ένα, ενάμιση λεπτό.
Αν αυτό άλλαξε τη γνώμη του κόσμου για το ποιος είμαι;
Είναι δικό τους θέμα.
Δεν αφήνω ξένες απόψεις να υπαγορεύουν το ποιος είμαι και πώς να κάνω όσα κάνω.
Πάντα βάζω πρώτα την οικογένεια.
ΠΡΩΤΑΘΛΗΤΗΣ ΤΟΝΙ ΦΙΝΑΟΥ
Ο νικητής είναι ο χαμένος που δεν τα παράτησε. Πόσο εγώ!
Έτσι νιώθω. Αν δεν κερδίσεις, μαθαίνεις.
Στο γκολφ, δεν κερδίζεις συχνά.
Μαθαίνεις πολλά στο γκολφ, γιατί δεν κερδίζεις κάθε βδομάδα.
Αλλά έτσι είναι το παιχνίδι της ζωής.
Πόσο περισσότερες ήττες νιώθουμε ότι έχουμε από νίκες;
Επανερχόμαστε, μαθαίνουμε και προσπαθούμε να συνεχίσουμε μπροστά.
-Πολύ ωραίο. -Εντάξει, Netflix!
Γεια, μωρό μου.
Φεύγουμε!
Ευχαριστούμε.
Γεια σας, παιδιά!
-Γεια σου, Τζρέις. -Γεια.
-Γεια, Νιν. -Γεια.
-Γεια, Τον. -Γεια.
-Γεια, Σέιτζ. -Γεια, μπαμπά.
-Πώς σου φάνηκε, Τζρέις; -Ωραία ήταν.
-Πήρες τα χαιρετίσματά μου; -Ναι.
Μπαμπά, ο Τζρέις μιλούσε άσχημα για εσένα.
-Όχι! Πότε; -Ναι, μιλούσε. Μιλούσε.
-Όταν έκανα bogey, έτσι; -Ναι.
Αμάν. Ένα bogey σε 17 τρύπες;
Λοιπόν... Φίλε, εγώ θα πετύχαινα το putt οκτώ φορές στα δέκα.
Μίτο, θέλω να σου μιλήσω για τα Πρωταθλήματα PGA.
Ο Μίτο Περέιρα είναι ένας 27χρονος Χιλιανός πρωτάρης
με πολύ μεγάλες προσδοκίες.
Τι είναι αυτό; Δεν ξέρει τι να κάνει.
Τα σκέφτεται όλα.
Ο Σαχίθ είχε δυνατή πορεία στους ερασιτέχνες,
αλλά κανείς δεν περιμένει πολλά.
Να χαρείς, πες μου.
Είναι ασφαλές;
-Παιδιά; Πήγε στο νερό; -Ναι.
Είναι πολύ απογοητευμένος.
Θα αποκαρδιώθηκε πολύ.
Αυτοί οι τύποι ήρθαν για να νικήσουν. Αυτό θέλουν να κάνουν.
Είναι πολύ δύσκολο να κερδίσεις στο Τουρνουά PGA.
Όχι!
Θα του μείνουν ουλές.
Το γκολφ είναι δύσκολο, ναι.
Υποτιτλισμός: Λιουμπίνκα Δημητρόβα